《议开水沙连番界杂作六首》
清代·石福作

沙连内山里，形胜类户门。其中开平旷，可容数十村。

关键南北卡，奸宄往来频。昔以逋逃薮，议弃为荆榛。

此处田土饶，山木利斧斤。何如设屯戍，守备为游巡。

左拊半线臂，右塞鹿港漘。既清逸贼巢，亦靖野番氛。

邑治得屏障，相需若齿唇。

作者简介：石福作（？～1848），号岱洲，福建安溪人。清嘉庆五年（1800）举人。道光间游台，尝任澎湖文石书院山长，道光二十八年（1848），卒于台湾。